Ontsoutingsaanleg les Erongo streek se dors - Business - Erongo
Monday, December 09th, 2019 13:19:13
Ontsoutingsaanleg les Erongo streek se dors
Daar is 50 miljard liter seewater ontsout en geen beserings het voorgekom sedert die begin van produksie tot nou by ‘n plaaslike ontsoutingsaanleg.
Binne die Erongo ontsoutingsaaanleg. Photo Leandrea Louw
Wlotzkasbaken • Leandrea Louw
Die Erongo-ontsoutingsaanleg het 50 miljoen kubieke meter (50 miljard liter) drinkwater geproduseer sedert dit in 2010 begin werk het.
Die anleg is geleë naby Wlotzkasbaken in die Namibwoestyn, en is die grootste omgekeerde osmose-ontsoutingsaanleg in Suider-Afrika.
'n Seremonie was gehou om die feit dat daar nie 'n enkele besering met verlore tyd (LTI) gedurende hierdie periode ondervind is nie te vier.
Die ontsoutingsaanleg is oorspronklik deur Orano (destyds AREVA Resources Namibia) gebou om water aan sy Trekkopje-myn naby Arandis te lewer.
Dit lewer egter nou 'n belangrike bydrae tot die algehele drinkwaterleweringstelsel wat deur NamWater bestuur word met ongeveer 75% van die totale drinkwater vir die dorp Swakopmund, asook water vir die uraanmyne en ander nywerhede in die omgewing.
Die fabriek was ontwikkel en word besit deur Orano Mining Namibia, en word bedryf deur Nafasi Water (voorheen bekend as Aveng Water).
Onder die bestuur van Suzie Nkambule die uitvoerende hoof en E2 Investments South Africa, lewer Nafasi Water betroubare gehalte water aan nywerhede by die kusstreek in samewerking met Orano en ander vennote in die mark.
“Ons is verbind tot Namibië en wil voortgaan om te belê in langtermyn-waterveiligheidsontwikkelings in Suider-Afrika. Ons doel is om die kosbare volumes water in Sub-Saharan Afrika te bewaar, terwyl toegang tot alternatiewe waterbronne vir drinkbare en industriële gebruik verseker word,” het Nkambule gese.
Die voortdurende produksie van drinkwater word deur die vraag bepaal, maar die huidige kapasiteit van die aanleg is 20 miljoen kubieke meter per jaar.
Dit kan egter opgegradeer word om 26 miljoen kubieke meter per jaar te produseer. Daar is ook die moontlikheid van verdere uitbreiding om ‘n miljoen kubieke meter water te voorsien, sou toekomstige aanvraag dit verg.
Hilifa Mbako, die besturende direkteur van Orano Mining, het gesê dat die ontsoutingsaanleg reeds 'n kritieke rol in die voorsiening van water in die streek vervul.
“Met die uraanbedryf wat tekens van herstel toon, benodig die bedryf 'n volhoubare en betroubare waterbron. Die beskikbaarheid van water deur 'n ontsoutingsaanleg kan die potensiaal ontwikkel van die nywerheidsektor en die landbou sektor ook.”
Mbako het bygevoeg dat die maatskappy trots is om die volhoubaarheid van die mynbedryf in die streek te kan ondersteun.
“Ons is bereid om 'n groter rol te speel om 'n algehele oplossing te vind wat die mees betroubare en koste-effektiewe watervoorsiening aan die plaaslike industrie, myne en bevolkingsgroepe sal verseker.”
6 days ago - 03 December 2019 | Business
1 week ago - 26 November 2019 | Business
1 month - 05 November 2019 | Business
2 months ago - 08 October 2019 | Business
2 months ago - 25 September 2019 | Business
2 months ago - 24 September 2019 | Business
2 months ago - 19 September 2019 | Business
3 months ago - 27 August 2019 | Business
3 days ago - 05 December 2019 | Sports
3 days ago - 05 December 2019 | Health